PMIndiaData/PMIndiaSum huggingface dataset:
প্ৰধানমন্ত্ৰীয়ে ২১ এপ্ৰিলত লাল কিলাত শ্ৰী গুৰু তেগ বাহাদুৰ জীৰ ৪০০তম প্ৰকাশ পৰ্ব সমাৰোহত ভাগ ল’

প্ৰধানমন্ত্ৰী শ্ৰী নৰেন্দ্ৰ মোদীয়ে ২১ এপ্ৰিল ২০২২ত নিশা প্ৰায় ৯:১৫ বজাত নতুন দিল্লীৰ লাল কিলাত শ্ৰী গুৰু তেগ বাহাদুৰ জীৰ ৪০০তম প্ৰকাশ পৰ্ব সমাৰোহত ভাগ ল'ব। এই উপলক্ষে, প্ৰধানমন্ত্ৰীয়ে উপস্থিত জনসমাবেশক সম্বোধন কৰিব আৰু এটা স্মাৰক মুদ্ৰা তথা ডাক টিকটো জাৰি কৰিব। এই কাৰ্যক্ৰমৰ আয়োজন ভাৰত চৰকাৰৰ দ্বাৰা দিল্লী শিখ গুৰুদ্বাৰ প্ৰবন্ধক কমিটীৰ সহযোগত কৰা হৈছে। এই দুদিনীয়া (২০ আৰু ২১ এপ্ৰিল) কাৰ্যক্ৰমৰ সময়ত, দেশৰ বিভিন্ন অংশৰ পৰা ৰাগী আৰু শিশুৱে 'শব্দ কীৰ্তন'ত ভাগ ল'ব। গুৰু তেগ বাহাদুৰ জীৰ জীৱনক দৰ্শোৱা এটা গম্ভীৰ লাইট এণ্ড ছাউণ্ড শ্ব'ও হ'ব। ইয়াৰ উপৰিও শিখসকলৰ পৰম্পৰাগত মাৰ্চিয়েল আৰ্ট 'গতকা'ও আয়োজন কৰা হৈছে। এই কাৰ্যক্ৰম নৱম শিখ গুৰু, গুৰু তেগ বাহাদুৰ জীৰ উপদেশসমূহ ৰেখাংকিত কৰাত কেন্দ্ৰীভূত। গুৰু তেগ বাহাদুৰ জীয়ে বিশ্ব ইতিহাসত ধৰ্ম আৰু মানৱীয় মূল্যবোধ, আদৰ্শ আৰু সিদ্ধান্তসমূহৰ ৰক্ষাৰ বাবে নিজৰ জীৱন উছৰ্গা কৰিলে। তেওঁক মোগল শাসক ঔৰংজেবৰ আদেশত কাশ্মীৰী পণ্ডিতৰ ধৰ্মীয় স্বাধীনতাৰ সমৰ্থন কৰা বাবে হত্যা কৰা হৈছিল। তেওঁৰ পূণ্যতিথি ২৪ নৱেম্বৰত প্ৰতি বছৰে শ্বহীদ দিৱস হিচাপে পালন কৰা হয়। দিল্লীৰ গুৰুদ্বাৰ সীস গঞ্জ চাহিব আৰু গুৰুদ্বাৰ ৰকাব গঞ্জ তেওঁৰ পৱিত্ৰ বলিদানৰ সৈতে জড়িত। তেওঁৰ ঐতিহ্য এই ৰাষ্ট্ৰৰ বাবে ঐক্যবদ্ধতাৰ এক মহান শক্তিৰ ৰূপত কাম কৰে।
চৰকাৰৰ মুৰব্বী হিচাপে প্ৰধানমন্ত্ৰীয়ে ২০বছৰ সম্পূৰ্ণ কৰা উপলক্ষে মাইগভ কুই

চৰকাৰৰ মুৰব্বী হিচাপে প্ৰধানমন্ত্ৰী শ্ৰী নৰেন্দ্ৰ মোদীয়ে আজি ২০বছৰ সম্পূৰ্ণ কৰিলে। এই উপলক্ষে ‘মাইগভ ইণ্ডিয়া’ই ‘সেৱা সমৰ্পণ’ শীৰ্ষক এলানি কুইজ প্ৰতিযোগিতাৰ আয়োজন কৰিছে। এই সন্দৰ্ভত প্ৰকাশ কৰা এক বাৰ্তাত প্ৰধানমন্ত্ৰীৰ কাৰ্যালয়ে কয়; “চৰকাৰৰ মুৰব্বী হিচাপে প্ৰধানমন্ত্ৰী @নৰেন্দ্ৰমোদীয়ে আজি, ৭অক্টোবৰত ২০টা বছৰ সম্পূৰ্ণ কৰিলে। তেওঁ সততে নিজকে এখন ‘আত্মনিৰ্ভৰশীল ভাৰত’ৰ বাবে কাম কৰা ‘প্ৰধান সেৱক’ বুলি কয়। এই ২০টা বছৰত ৰাষ্ট্ৰ–নিৰ্মাণৰ বিভিন্ন দিশ সামৰি @mygovindia-ই যুগুতোৱা কুইজৰ বাবে https://t.co/nEYpBCltGN–ৰে সংযুক্ত হওক”।
প্ৰাক্তন প্ৰধানমন্ত্ৰী ইন্দিৰা গান্ধীৰ মৃত্যু বাৰ্ষিকীত শ্ৰদ্ধাঞ্জলি অৰ্পন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰাক্তন প্ৰধানমন্ত্ৰী শ্ৰীমতী ইন্দিৰা গান্ধীক তেখেতৰ মৃত্যু বাৰ্ষিকীত শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে এক টুইটযোগে কয়; "মই ভাৰতৰ প্ৰাক্তন প্ৰধানমন্ত্ৰী শ্ৰীযুতা গান্ধীক শ্ৰদ্ধাঞ্জলি জ্ঞাপন কৰিছোঁ। "
প্ৰধানমন্ত্ৰীয়ে কাইলৈ মুম্বাইত উদ্বোধন কৰিব ৰাষ্ট্ৰীয় ভাৰতীয় চলচ্চিত্ৰ সংগ্ৰহালয়ৰ নতুন গৃহ

প্ৰধানমন্ত্ৰী শ্ৰী নৰেন্দ্ৰ মোদীয়ে ১৯ জানুৱাৰী, ২০১৯ তাৰিখে ৰাষ্ট্ৰীয় ভাৰতীয় চলচ্চিত্ৰ সংগ্ৰহালয়ৰ নৱনিৰ্মিত গৃহটি আনুষ্ঠানিকভাৱে উদ্বোধন কৰিব। ৰাষ্ট্ৰীয় সংগ্ৰহালয়টোত উপস্থিত হৈ প্ৰধানমন্ত্ৰীয়ে তাত উপস্থিত জনতাক সম্বোধন কৰিব। ভাৰতৰ সমৃদ্ধিশালী চলচ্চিত্ৰ ইতিহাসক বিশ্ববাসীৰ সমূখত উপস্থাপন কৰা আৰু চলচ্চিত্ৰৰ যোগেদি ভাৰতৰ ঐশ্বৰ্যশালী সামাজিক-সাংস্কৃতিক ইতিহাস কিদৰে পৰিৱৰ্তিত হৈ আছে, এই সকলোবোৰ দিশক একেলগে উপস্থাপন কৰিৰ উদ্দেশ্যেৰেই এই ৰাষ্ট্ৰীয় ভাৰতীয় চলচ্চিত্ৰ সংগ্ৰহালয় স্থাপন কৰা হৈছে। এই সংগ্ৰহালয়ে ইয়ালৈ অহা প্ৰতিগৰাকী দৰ্শকক বিভিন্ন ভিজুৱেল আৰু গ্ৰাফিক্স, ছবিৰ ক্লিপিংছ, আৰ্টিফেক্ট, প্ৰচাৰ সামগ্ৰী, অন্তৰঙ্গ প্ৰদৰ্শনী আৰু অন্যান্য বহু দিশৰ মাধ্যমেৰে এক কথা কাহিনীৰে ভাৰতীয় ছবিৰ এটা শতিকাতকৈও অধিক দৈৰ্ঘ্যৰ অনবদ্য যাত্ৰা দেখুৱাব। উল্লেখ্য যে এই সংগ্ৰহালয়টো নিৰ্মাণ কৰা হৈছে দক্ষিণ মুম্বাইৰ ফিল্মছ ডিভিজন কমপ্লেক্সত। দুটা অট্টালিকাত বিভক্ত এই সংগ্ৰহালয়টো ঐতিহাসিক গুলচন মহল আৰু নতুন সংগ্ৰহালয় গৃহটোত বিস্তাৰিত হৈ আছে। এই নতুন সংগ্ৰহালয় গৃহটোত আছে চাৰিটা স্তৰ ক্ৰমে – ১ম স্তৰ – গান্ধী আৰু চিনেমা, ২য় স্তৰ – চিলড্ৰেনছ ফিল্ম ষ্টুডিঅ’, ৩য় স্তৰ – প্ৰযুক্তি, সৃষ্টিশীলতা আৰু ভাৰতীয় ছবি, আৰু ৪ৰ্থ স্তৰ – ভাৰতৰ ছবিবোৰ। উল্লেখ্য যে এই নতুন সংগ্ৰহালয়টোত অত্যাধুনিক ডিজিটেল চিনেমা প্ৰজেক্টৰ আৰু ৭.১ ছাৰাউণ্ড ছাউণ্ড ছিষ্টেম সম্বলিত দুটা প্ৰেক্ষাগৃহও আছে।
প্ৰধানমন্ত্ৰীয়ে বিলাসপুৰ ৰেলীত শিক্ষাৰ্থীসকলৰ সৃষ্টিশীল শিল্পকৰ্মৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে হিমাচল প্ৰদেশৰ বিলাসপুৰত নিজৰ ভাষণত দুজন শিক্ষাৰ্থীৰ সৃষ্টিশীল শিল্পকৰ্মৰ কথা ভাগ-বতৰা কৰিছে। প্ৰধানমন্ত্ৰীয়ে সৃষ্টিশীল প্ৰতিকৃতিৰ বাবে শিক্ষাৰ্থীসকলক ধন্যবাদ জ্ঞাপন কৰে। ড০ অশ্বিনী শৰ্মা নামৰ এজন সাংবাদিকৰ টুইটৰ উদ্ধৃতি দি প্ৰধানমন্ত্ৰীয়ে টুইট কৰে; "সৃষ্টিশীল… ধন্যবাদ উমং আৰু পুনম।"
মুম্বাই গোৰাইত ৰাজ্য চৰকাৰৰ ৪০ একৰ ভূমিৰ সৈতে ডাহিছাৰ বিমানবন্দৰৰ সমান পৰিমাণৰ ভূমি মুম্বাই মেট্ৰো ৰে’লৰ আন্তঃগাঁথনি নিৰ্মাণৰ অৰ্থে হ্স্তান্তৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত মুম্বাই গোৰাইত ৰাজ্য চৰকাৰৰ ৪০ একৰ ভূমিৰ সৈতে ডাহিছাৰ বিমানবন্দৰৰ সমান পৰিমাণৰ ভূমি মুম্বাই মেট্ৰো ৰে’লৰ আন্তঃগাঁথনি নিৰ্মাণৰ অৰ্থে হ্স্তান্তৰত অনুমোদন জনায়। এই ভূমি হস্তান্তৰৰ জৰিয়তে এমএমআডিএই মেট্ৰো ৰে’ল প্ৰকল্পৰ কাম দ্ৰুতভাৱে সম্পূৰ্ণ কৰিব পাৰিব। ভূমি হস্তান্তৰৰৰ প্রস্তাৱত কেন্দ্রীয় কেবিনেটৰ অনুমোদনৰ ফলত দক্ষ আৰু অদক্ষ কর্মীসকলৰ সমান্তৰালভাৱে প্রযুক্তি বিশেষজ্ঞসকলেও কর্মসংস্থাপনৰ সুযোগ পাব। কেৱল ইমানেই নহয়, মেট্রো ৰে’ল প্রকল্পৰ নির্মাণৰ সৈতে যুক্ত নির্মাণ তথা উৎপাদন উদ্যোগসমূহৰ ফলত অতিৰিক্ত কামৰ সুযোগ সম্প্রসাৰিত হ’ব। মেট্রো ৰে’লৰ শুভাৰম্ভ হ’লে প্রত্যক্ষ আৰু পৰোক্ষভাবেও নতুন নতুন কর্মসংস্থাপনৰ সুযোগ বৃদ্ধি পাব।
প্রধানমন্ত্রীৰ পৌৰোহিত্যত ১১খন ৱেবিনাৰৰ মাধ্যমত কেন্দ্রীয় বাজেটত কৰা ঘোষণাসমূহ বাস্তবায়নৰ বিষয়ে আলোচনা আৰু চৰ্চ

প্রধানমন্ত্রী শ্রী নৰেন্দ্র মোদীয়ে আজি ডিপার্টমেণ্ট অফ ইনভেষ্টমেণ্ট এণ্ড পাবলিক এছেট মেনেজমেণ্ট (ডিআইপিএএম)ৰ বাজেট সংক্রান্তীয় ঘোষণাক লৈ আলোচনাৰ বাবে ৱেবিনাৰত ভাষণ দিছে। প্রধানমন্ত্রীয়ে ১১খন বাজেট সম্পর্কীয় ৱেবিনাৰ ছিৰিজত ভাষণ দিছে। উচ্চশিক্ষা, গ্রামোন্নয়ন, কৃষি, প্রতিৰক্ষা, স্বাস্থ্য, ডিপিআইআইটি, পিএছএ, এমএনআৰই, ডিইএ আৰু ডিআইপিএএম-ৰ মন্ত্রালয়/ বিভাগ সংক্রান্তীয় বাজেট ৱেবিনাৰত অংশ লয় প্রধানমন্ত্রীয়ে। কেন্দ্রীয় বাজেট ২০২২-ৰ দেশৰ আর্থিক বৃদ্ধিক আগবঢ়াই লৈ যোৱা আৰু সাধাৰণ মানুহৰ কল্যাণত যথেষ্ট সংখ্যক বিষয়ৰ কথা ঘোষণা কৰা হৈছে। এই ৱেবিনাৰবিলাকে বাজেটৰ গতি বজাই ৰখা আৰু সেয়া বাস্তবায়নত সংশ্লিষ্ট সকলো পক্ষৰ অংশীদাৰিত্ব বোধ সৃষ্টি কৰাৰ লক্ষ্যত পৰিচালিত হৈছে। অত্যাধুনিক কৃষি, পিএম গতিশক্তি, প্রতিৰক্ষা ক্ষেত্রত আত্মনির্ভৰতা, ডিজিটেল শিক্ষা, প্রগতিশীল দক্ষতা, অন্তর্ভুক্তিমূলক আৰু ন্যায়সঙ্গত স্বাস্থ্যসেৱা, মেক ইন ইণ্ডিয়া তথা উচ্চাকাঙ্খী অর্থনীতিৰ বাবে অর্থৰ যোগান ইত্যাদি বিষয়ত ৱেবিনাৰ আয়োজিত হয়। ৱেবিনাৰ আয়োজনৰ প্রধান উদ্দেশ্য আছিল বাজেটৰ সৈতে যুক্ত সংশ্লিষ্ট পক্ষৰ মাজত অংশীদাৰিত্ব গঢ়ি তোলা। এই পদক্ষেপে নতুন অর্থবর্ষ আৰম্ভ হোৱাৰ লগে লগে মন্ত্রালয় আৰু বিভাগসমূহত আঞ্চলিক পর্যায়ত কামত গতি আনিব আৰু সময়ৰ ভিতৰত সেয়া বাস্তবায়ন সুনিশ্চিত কৰিব। বিভিন্ন পক্ষৰ সৈতে পৰামর্শ তেওঁলোকৰ বাস্তৱসন্মত/ বিশ্বব্যাপী দক্ষতা আৰু অভিজ্ঞতা বৃদ্ধি কৰিবলৈ আৰু নাটনি চিনাক্ত কৰাত সহায় কৰিব। সময় আগুৱাই আনি এক ফেব্রুৱাৰীত বাজেট দাখিল আৰু ৱেবিনাৰৰ এই আলাপ-আলোচনাই ৰাজ্য চৰকাৰসমূহক অগ্রাধিকাৰৰ বিষয়টো আৰু ভালদৰে বুজিবলৈ সক্ষম কৰিব। এনেদৰে তেওঁলোকক বাজেটৰ বিষয়ে নানান পৰিকল্পনা প্ৰস্তুত কৰাত সহায় কৰিব। ৱেবিনাৰত এমএছএমই, উদ্যোক্তা, ৰপ্তানিকাৰক, বিশ্ব পর্যায়ৰবিনিয়োগকারৰী, ৰাজ্য আৰু কেন্দ্রীয় চৰকাৰৰ প্রতিনিধি ষ্টার্ট-আপ জগতৰ যুৱক-যুৱতী সহ প্রায় ৪০ হাজাৰ ব্যক্তিয়ে অংশগ্রহণ কৰে। প্রতিখন ৱেবিনাৰৰ সময়ত সর্বাঙ্গীন আলোচনা আৰু বিষয় ভিত্তিক অধিৱেশনৰ ব্যৱস্থা আছিল। এই ৱেবিনাৰ চলাৰ সময়ত চৰকাৰে বহুসংখ্যক মূল্যবান মতামত পাইছে, যি বাজেট ঘোষণাৰ কার্যকৰী বাস্তবায়নত আৰু সহায় কৰিব।
থমাছ কাপ জয় কৰাৰ বাবে ভাৰতীয় বেডমিণ্টন দলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে থমাছ কাপ জয়কৰাৰ বাবে ভাৰতীয় বেডমিণ্টন দলক অভিনন্দন জ্ঞাপন কৰিছে। তেওঁৰ এটা টুইটত প্ৰধানমন্ত্ৰীয়ে কয়: "ভাৰতীয় বেডমিণ্টন দলে ইতিহাস সৃষ্টি কৰিছে! ভাৰতে থমাছ কাপ জিকি সমগ্ৰ দেশ উৎসাহিত হৈছে। আমাৰ এই প্ৰতিভাশালী দলটোক অভিনন্দন আৰু তেওঁলোকৰ ভৱিষ্যতৰ প্ৰচেষ্টাৰ বাবে শুভেচ্ছা। এই জয়ে বহুতো উদীয়মান খেলুৱৈক অনুপ্ৰাণিত কৰিব। ''
জন্ম জয়ন্তীত পণ্ডিত মদন মোহন মালবীয়লৈ প্ৰধানমন্ত্ৰীৰ শ্ৰদ্ধাৰ্ঘ্

জন্ম জয়ন্তীত পণ্ডিত মদন মোহন মালবীয়লৈ শ্ৰদ্ধাৰ্ঘ্য নিবেদন কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “মহান স্বতন্ত্ৰতা সেনানী, শিক্ষাবিদ আৰু সমাজ সংস্কাৰক মহামান্য পণ্ডিত মদন মোহন মলবীয় জীক তেখেতৰ জন্ম জয়ন্তীত কোটি কোটি প্ৰণিপাত জনাইছো”।
কৰ্ণাটকৰ হুবলিত সংঘটিত এক দুৰ্ঘটনাত প্ৰাণ হেৰুওৱা লোকসকলৰ প্ৰতি প্ৰধানমন্ত্ৰীৰ শোক প্ৰকা

প্ৰধানমন্ত্ৰী শ্ৰী নৰেন্দ্ৰ মোদীয়ে কৰ্ণাটকৰ হুবলিত সংঘটিত এক দুৰ্ঘটনাত প্ৰাণ হেৰুওৱাৰ বাবে গভীৰ শোক প্ৰকাশ কৰিছে। প্ৰধানমন্ত্ৰীয়ে প্ৰধানমন্ত্ৰীৰ ৰাষ্ট্ৰীয় সাহায্য পুঁজিৰ (পিএমএনআৰএফ) পৰা প্ৰাণ হেৰুওৱা লোকসকলৰ নিকটাত্মীয়ক ২ লাখ টকা আৰু ঘটনাটোত আহত সকলক ৫০,০০০ টকাকৈ অনুদান দিয়াৰ কথাও ঘোষণা কৰে। প্ৰধানমন্ত্ৰী কাৰ্যালয়ে টুইট কৰিছে; "কৰ্ণাটকৰ হুবলিত সংঘটিত এক দুৰ্ঘটনাৰ ফলত প্ৰাণ হেৰুওৱা লোকসকলৰ বাবে ব্যথিত হৈছো। তেওঁলোকৰ শোকসন্তপ্ত পৰিয়ালৰ প্ৰতি মোৰ সমবেদনা থাকিল। আঘাতপ্ৰাপ্তসকল সোনকালে আৰোগ্য হওঁক।" "হুবলিত সংঘটিত দুৰ্ঘটনাৰ ফলত প্ৰাণ হেৰুওৱা লোকসকলৰ নিকটাত্মীয়ক পিএমএনআৰএফৰ পৰা ২ লাখ টকাৰ অনুদান প্ৰদান কৰা হ'ব। আহতসকলক ৫০,০০০ টকা দিয়া হ'বঃ প্ৰধানমন্ত্ৰী
জন্মজয়ন্তীত মহাত্মা গান্ধী আৰু লালবাহাদুৰ শাস্ত্ৰীলৈ প্ৰধানমন্ত্ৰীৰ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে আজি মহাত্মা গান্ধী আৰু লালবাহাদুৰ শাস্ত্ৰীৰ জন্মজয়ন্তী উপলক্ষে দুয়োগৰাকী যুগদ্ৰষ্টালৈ শ্ৰদ্ধা নিবেদন কৰে৷ প্ৰধানমন্ত্ৰীগৰাকীয়ে আজি কয়, “गांधी जयंती पर बापू को शत्-शत् नमन! গান্ধী জয়ন্তীত আমাৰ অতি আদৰৰ বাপুলৈ মোৰ শ্ৰদ্ধা নিবেদিছো৷ তেখেতৰ আদৰ্শই আজিও সমগ্ৰ বিশ্বৰে শত শত কোটি জনতাক অণুপ্ৰাণিত কৰি আহিছে৷’’ তেওঁ লগতে কয়, ‘‘जवानों एवं किसानों के प्रणेता एवं देश को कुशल नेतृत्व प्रदान करने वाले शास्त्री जी को नमन! লালবাহাদুৰ শাস্ত্ৰীজীৰ জন্মজয়ন্তীত তেওঁলৈ মোৰ গভীৰ শ্ৰদ্ধা জনাইছো৷’’
‘টেক পাৱাৰড ইণ্ডিয়াৰ ৮ বছৰ’ ৰ সবিশেষ শ্বেয়াৰ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে যোৱা ৮ বছৰত প্ৰযুক্তিৰ ব্যৱহাৰ আৰু উদ্ভাৱনেৰে অৰ্থনীতিৰ প্ৰতিটো খণ্ডক আগুৱাই নিবলৈ গ্ৰহণ কৰা পদক্ষেপৰাজি শ্বেয়াৰ কৰিছে। প্ৰধানমন্ত্ৰীগৰাকীয়ে তেখেতৰ ৱেবচাইট narendramodi.in ৰপৰা লেখাসমূহ আৰু মাইগভ (MyGov) ৰপৰা এটা টুইট থ্ৰেড শ্বেয়াৰ কৰে। প্ৰধানমন্ত্ৰীগৰাকীয়ে এইবুলি টুইট কৰেঃ “প্ৰযুক্তি মানে অধিক স্বচ্ছতা। প্ৰযুক্তিৰ অৰ্থ হৈছে ‘ইজ অৱ লিভিং’ ৰ বৰ্ধন। যোৱা ৮ টা বছৰত প্ৰযুক্তিৰ ক্ষেত্ৰত সাধিত অসংখ্য অগ্ৰগতি সম্পৰ্কে জানি আপোনাসৱ আনন্দিত হ’ব। #8YearsOfTechPoweredIndia” “শাসন ব্যৱস্থা আৰু দৰিদ্ৰ লোকসকলক সেৱা আগবঢ়াবলৈ প্ৰযুক্তিৰ ব্যৱহাৰ আৰু উদ্ভাৱনৰ ক্ষেত্ৰত ভাৰত অগ্ৰসৰ হৈছে। যোৱা ৮ টা বছৰত আমি অৰ্থনীতিৰ প্ৰতিটো খণ্ডক আগুৱাই নিছো। কেতবোৰ বৃহৎ সংস্কাৰ আৰু মধ্যবৰ্তিতা সম্পৰ্কে ইয়াত পঢ়ক। #8YearsOfTechPoweredIndia”
অসমৰ বিশিষ্ট লেখক অতুলানন্দ গোস্বামীৰ দেহাৱসানত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে অসমৰ বিশিষ্ট লেখক শ্ৰী অতুলানন্দ গোস্বামী ডাঙৰীয়াৰ মৃত্যুত শোক প্ৰকাশ কৰিছে। প্ৰধানমন্ত্ৰীগৰাকীয়ে এইবুলি টুইট কৰে; “বিশিষ্ট লেখক শ্ৰী অতুলানন্দ গোস্বামীদেৱৰ বিয়োগত মৰ্মাহত হৈছো। তেওঁৰ কৰ্মৰাজিয়ে বিপুল সমাদৰ লাভ কৰিছিল আৰু ইয়াৰ বিবিধতা আৰু সংবেদনশীলতাৰ বাবে প্ৰশংসিত হৈছিল। তেওঁ ইংৰাজীত অসমীয়া সাহিত্যক জনপ্ৰিয়কৰণৰ অৰ্থে বিশেষ প্ৰচেষ্টা গ্ৰহণ কৰিছিল। তেওঁৰ পৰিয়ালবৰ্গ আৰু অনুৰাগীসকললৈ সমবেদনা জ্ঞাপন কৰিছো। ঔম শান্তি।”
মন কি বাতৰ বাবে ধাৰণা আৰু পৰামৰ্শ আমন্ত্ৰণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ২৫ ছেপ্টেম্বৰ, ২০২২ তাৰিখে পুৱা ১১ বজাত সম্প্ৰচাৰিত হ’ব লগা ‘মন কি বাত’ কাৰ্যসূচীৰ বাবে ধাৰণা আৰু পৰামৰ্শ দিবলৈ ৰাইজক আমন্ত্ৰণ জনাইছে। মানুহে মাইগভ, নমো এপত তেওঁলোকৰ মতামত ভাগ বতৰা কৰিব পাৰে বা 1800-11-7800 ডায়েল কৰি বাৰ্তাটো ৰেকৰ্ড কৰিব পাৰে। যিকোনো লোকে ১৯২২ লৈ এটা মিছকল দিব পাৰে আৰু এছএমএছত পোৱা লিংকৰ জৰিয়তে তেওঁলোকৰ পৰামৰ্শ পোনপটীয়াকৈ প্ৰধানমন্ত্ৰীলৈ প্ৰেৰণ কৰিব পাৰে। মাইগভৰ আমন্ত্ৰণৰ লিংক টো শ্বেয়াৰ কৰি প্ৰধানমন্ত্ৰীয়ে টুইট কৰে; “#মনকীবাত সমগ্ৰ দেশৰ পৰা বিভিন্ন ধৰণৰ ইনপুট আৰু অনুপ্ৰেৰণাদায়ক সামূহিক প্ৰচেষ্টাৰে সমৃদ্ধ, যিআমাৰ সমাজত ইতিবাচক পৰিৱৰ্তন আনিছে। সদায়ৰ দৰে, মই এই মাহৰ 25 তাৰিখে খণ্ডটোৰ বাবে আপোনাৰ চিন্তাধাৰা জানিবলৈ বাট চাই আছোঁ। ‘ https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
প্ৰসিদ্ধ সন্তুৰ বিশাৰদ পণ্ডিত শিৱকুমাৰ শৰ্মাৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰসিদ্ধ সন্তুৰ বাদক পণ্ডিত শিৱকুমাৰ শৰ্মাৰ দেহাৱসানত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "পণ্ডিত শিৱকুমাৰ শৰ্মা জীৰ মৃত্যু আমাৰ সাংস্কৃতিক জগতখনৰ বাবে বৃহৎ ক্ষতি। তেওঁ সন্তুৰক বিশ্ব স্তৰত জনপ্ৰিয় কৰি তুলিছিল। তেওঁৰ সংগীতে আগন্তুক প্ৰজন্মসমূহক বিমুগ্ধ কৰি থাকিব। মই তেওঁৰে হোৱা মত-বিনিময়ক সস্নেহে মনত ৰাখিছো। তেওঁৰ পৰিয়াল আৰু গুণমুগ্ধসকলৰ প্ৰতি সমবেদনা জনালো। ঔম শান্তি।"
শ্ৰী লঙ্কাৰ বৈদেশিক পৰিক্ৰমা মন্ত্ৰী শ্ৰী তিলক মাৰাপনাৰ লগত প্ৰধানমন্ত্ৰীৰ সাক্ষাৎ

প্ৰধানমন্ত্ৰী শ্ৰী নৰেন্দেৰ মোদীয়ে শ্ৰী লঙ্কাৰ বৈদেশিক পৰিক্ৰমা মন্ত্ৰী শ্ৰী তিলক মাৰাপনাক আজি সন্ধ্যা আনুষ্ঠানিকভাৱে সাক্ষাৎ কৰে। বৈদেশিক পৰিক্ৰমা মন্ত্ৰী শ্ৰী তিলক মাৰাপনা তিনিদিনীয়া ভ্ৰমণ সূচীৰে ভাৰতলৈ আহিছে। প্ৰধানমন্ত্ৰীয়ে শ্ৰী তিলক মাৰাপনাক শ্ৰী লঙ্কাৰ বৈদেশিক পৰিক্ৰমা মন্ত্ৰী হিচাপে কাৰ্যভাৰ গ্ৰহণ কৰাৰ বাবে অভিনন্দন জ্ঞাপন কৰে।এইবছৰৰ মে’ মাহত আন্তঃৰাষ্ট্ৰীয় বাসক দিৱস উপলক্ষে প্ৰধানমন্ত্ৰীয়ে কৰা শ্ৰী লঙ্কা ভ্ৰমণৰ ফলপ্ৰসূতাৰ কথা উল্লেখ কৰে। প্ৰধানমন্ত্ৰীয়ে ভাৰতৰ লগত শ্ৰী লঙ্কাৰ সম্পৰ্কৰ গুৰুত্বৰ কথা উল্লেখ কৰি কয় যে দুয়োখন দেশেই এক গভীৰ আৰু সুস্থ সম্পৰ্ক ৰাখি চলিছে। প্ৰধানমন্ত্ৰীয়ে ভৱিষ্যতে অধিক শক্তিশালী সম্পৰ্কৰ বাবে শ্ৰী লঙ্কাৰ ৰাষ্ট্ৰপতি আৰু প্ৰধানমন্ত্ৰীৰ সৈতে ঘনিষ্ঠভাৱে কাম কৰাৰ আগ্ৰহ ব্যক্ত কৰে।
যোগাযোগৰ টাৱাৰ আৰু আনুষংগিক আন্তঃগাঁথনি নিৰ্মাণৰ অৰ্থে প্ৰতিৰক্ষা বিভাগৰ ভূমি কমিউনিকেচন অপাৰেটৰক দিবলৈ সংশোধিত নীতিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত দুৰ-সংযোগ বিভাগৰ দ্বাৰা অনুমোদিত নীতি আৰু নিৰ্দেশাৱলীৰ ভিত্তিত ম’বাইল টাৱাৰ আৰু আনুষংগিক আন্তঃগাঁথনি নিৰ্মাণৰ অৰ্থে প্ৰতিৰক্ষা বিভাগৰ ভূমি কমিউনিকেচন অপাৰেটৰক দিবলৈ সংশোধিত নীতিত অনুমোদন জনোৱা হয়। এই সংশোধিত নীতিয়ে প্ৰতিৰক্ষা বিভাগৰ আৱণ্টিত ভূমি লীজত লোৱা আৰু প্ৰতিৰক্ষা বিভাগৰ এলেকাত অনুমোদন আৰু কেণ্টনমেণ্টত দূৰসংযোগ বিভাগৰ ব্যৱহাৰযোগ্য সেৱা অনুজ্ঞাপত্ৰ আৰু কোম্পানী পঞ্জীয়নৰ বাবে অংশীদাৰী টাৱাৰ আৰু আনুষংগিক আন্তঃগাঁথনি স্থাপন ইত্যাদি দিশবোৰ সমৰি ল’ব। ইয়াৰ দ্বাৰা কেণ্টনমেণ্ট আৰু সামৰিক ঘাটিসমূহৰ যোগাযোগ ব্যৱস্থাৰ মান উন্নত কৰিব।
প্ৰধানমন্ত্ৰীয়ে ১৬ ডিচেম্বৰত কৃষি আৰু খাদ্য প্ৰক্ৰিয়াকৰণৰ ওপৰত ৰাষ্ট্ৰীয় সন্মিলনৰ সময়ত কৃষকসকলক সম্বোধন কৰিব

সন্মিলনখনে কৃষকসকলক প্ৰাকৃতিক কৃষি আৰু লাভালাভৰ বিষয়ে তথ্য প্ৰদান কৰাৰ ওপৰত গুৰুত্ব দিব এই সন্মিলনখন কৃষকসকলৰ কল্যাণ আৰু তেওঁলোকৰ উপাৰ্জন বৃদ্ধিৰ দিশত প্ৰধানমন্ত্ৰীৰ দৃষ্টিভংগীৰ দিশত এক পদক্ষেপ প্ৰধানমন্ত্ৰী শ্ৰী নৰেন্দ্ৰ মোদীয়ে ১৬ ডিচেম্বৰ, ২০২১ তাৰিখে পুৱা ১১ বজাত আনন্দ (গুজৰাট)ত কৃষি আৰু খাদ্য প্ৰক্ৰিয়াকৰণৰ ৰাষ্ট্ৰীয় সন্মিলনৰ সামৰণি অধিৱেশনত ভিডিঅ’ কনফাৰেন্সৰ জৰিয়তে কৃষকসকলক সম্বোধন কৰিব। সন্মিলনখনে প্ৰাকৃতিক কৃষিৰ ওপৰত গুৰুত্ব আৰোপ কৰিছে। কৃষকসকলক প্ৰাকৃতিক কৃষি পদ্ধতি গ্ৰহণ কৰাৰ লাভালাভৰ বিষয়ে সকলো প্ৰয়োজনীয় তথ্য প্ৰদান কৰা হ’ব। কৃষকসকলৰ কল্যাণৰ বাবে প্ৰধানমন্ত্ৰীৰ দৃষ্টিভংগীৰ দ্বাৰা চৰকাৰ অনুপ্ৰাণিত হৈছে। কৃষকসকলে যাতে তেওঁলোকৰ কৃষিৰ সম্ভাৱনা সৰ্বাধিক কৰিবলৈ সক্ষম হয় তাৰ বাবে উৎপাদনশীলতা বৃদ্ধি নিশ্চিত কৰিবলৈ চৰকাৰ প্ৰতিশ্ৰুতিবদ্ধ। চৰকাৰে কৃষিৰ পৰিৱৰ্তন আনিবলৈ আৰু কৃষকসকলৰ উপাৰ্জন বৃদ্ধি কৰিবলৈ কেইবাটাও ব্যৱস্থা আৰম্ভ কৰিছে। প্ৰণালীটো স্থিৰ কৰা, ব্যয় হ্ৰাস কৰা, বজাৰৰ প্ৰৱেশাধিকাৰ হ্ৰাস কৰা আৰু কৃষকসকলক উন্নত মূল্য প্ৰদান কৰাৰ বাবে লোৱা পদক্ষেপবোৰৰ প্ৰচাৰ আৰু সমৰ্থন ৰখাৰ প্ৰচেষ্টা কৰা হৈছে। প্ৰাকৃতিক কৃষিৰ কৃষি ব্যয় সামগ্ৰী ক্ৰয়ৰ ওপৰত কৃষকসকলৰ নিৰ্ভৰশীলতা হ্ৰাস কৰি আৰু পৰম্পৰাগত খণ্ড আধাৰিত প্ৰযুক্তিৰ ওপৰত নিৰ্ভৰ কৰি কৃষিৰ ব্যয় হ্ৰাস কৰাৰ বাবে ব্যয় কম (শূন্য বাজেট) এক আশাব্যঞ্জক সঁজুলি হিচাপে চিনাক্ত কৰা হৈছে, যাৰ ফলত মাটিৰ স্বাস্থ্যৰ উন্নতি বৃদ্ধি হৈছে। দেশী গৰু, ইয়াৰ গোবৰ আৰু প্ৰস্ৰাৱে এই ক্ষেত্ৰত এক গুৰুত্বপূৰ্ণ ভূমিকা পালন কৰে, যাৰ ফলত পথাৰত বিভিন্ন ইনপুট উপলব্ধ হয়। অন্যান্য পৰম্পৰাগত প্ৰথা যেনে বায়োমাছৰ সৈতে মাটিত তিতা ঘাঁহ ঢালা বা গোটেই বছৰজুৰি সেউজীয়া আৱৰণেৰে মাটি ঢাকি ৰখা, আনকি অতি কম পানীৰ উপলব্ধতাৰ ক্ষেত্ৰতো, কৰা হয় যি কেৱল প্ৰথম বছৰটো গ্ৰহণ কৰিহে বহনক্ষম উৎপাদনশীলতা নিশ্চিত কৰে। এনে কৌশলৰ ওপৰত গুৰুত্ব আৰোপ কৰিবলৈ আৰু দেশৰ কৃষকসকলক বাৰ্তা প্ৰদান কৰিবলৈ, গুজৰাট চৰকাৰে প্ৰাকৃতিক কৃষিৰ ওপৰত গুৰুত্ব দি কৃষি আৰু খাদ্য প্ৰক্ৰিয়াকৰণৰ ওপৰত এখন ৰাষ্ট্ৰীয় সন্মিলন আয়োজন কৰিছে। তিনিদিনীয়া সন্মিলনখন ১৪ ৰ পৰা ১৬ ডিচেম্বৰ, ২০২১ লৈ অনুষ্ঠিত হৈছে। এই সন্মিলনত ৫,০০০ তকৈও অধিক কৃষকে অংশগ্ৰহণ কৰাৰ উপৰিও কৃষকসকলে আইচিএআৰৰ কেন্দ্ৰীয় প্ৰতিষ্ঠান আৰু কৃষি বিজ্ঞান কেন্দ্ৰ আৰু ৰাজ্যসমূহৰ এটিএমএ (এজিআৰঅ’টি এমডিচি) নেটৱৰ্কৰ জৰিয়তে লাইভযোগদান কৰিব।
বসব জয়ন্তীত জগতগুৰু বসবেশ্বৰলৈ শ্ৰদ্ধাৰ্ঘ্য প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বসব জয়ন্তীৰ পৱিত্ৰ উপলক্ষত জগতগুৰু বসবেশ্বৰলৈ শ্ৰদ্ধা নিবেদন কৰিছে। প্ৰধানমন্ত্ৰীগৰাকীয়ে লগতে ২০২০ ত জগতগুৰু বসবেশ্বৰ সন্দৰ্ভত তেখেতে প্ৰদান কৰা ভাষণো শ্বেয়াৰ কৰিছে। প্ৰধানমন্ত্ৰীগৰাকীয়ে এইবুলি টুইট কৰেঃ “বসব জয়ন্তীৰ পৱিত্ৰ উপলক্ষত জগতগুৰু বসবেশ্বৰক শ্ৰদ্ধা জনাইছো। তেওঁৰ চিন্তা আৰু আদৰ্শই সমগ্ৰ বিশ্বৰ লক্ষ-লক্ষ লোকক শক্তি যোগাই আছে। মই ২০২০ ত জগতগুৰু বসবেশ্বৰ সন্দৰ্ভত প্ৰদান কৰা ভাষণ শ্বেয়াৰ কৰিছো।”
সংকেত চাৰ্গাৰক ৫৫ কিলোগ্ৰাম ভাৰোত্তোলন শাখাত ৰূপৰ পদক অৰ্জন কৰাৰ বাবে অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেলথ গেমছ ২০২২ত ৫৫ কিলোগ্ৰাম ভাৰোত্তোলন শাখাত ৰূপৰ পদক অৰ্জন কৰাৰ বাবে সংকেত চাৰ্গাৰক অভিনন্দন জ্ঞাপন কৰে। প্ৰধানমন্ত্ৰীয়ে টুইট কৰে; "সংকেত ছাৰ্গাৰৰ অসাধাৰণ প্ৰচেষ্টা! কমনৱেলথ গেমছত তেওঁৰ আকাংক্ষিত ৰূপৰ পদক জয় ভাৰতৰ বাবে এটা ভাল আৰম্ভণি। তেওঁলৈ অভিনন্দন আৰু তেওঁৰ ভৱিষ্যতৰ সকলো প্ৰচেষ্টাৰ বাবে শুভেচ্ছা।"
৭৫ সংখ্যক স্বাধীনতা দিৱস উপলক্ষে শুভেচ্ছা জ্ঞাপনৰ বাবে বিশ্ব নেতাসকলক ধন্যবাদ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ৭৫ সংখ্যক স্বাধীনতা দিৱস উপলক্ষে শুভেচ্ছা আৰু শুভকামনা জ্ঞাপনৰ বাবে বিশ্ব নেতাসকলক ধন্যবাদ জনাইছে। ভূটানৰ প্ৰধানমন্ত্ৰীৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "স্বাধীনতা দিৱসৰ উষ্ম সম্ভাষণৰ বাবে @PMBhutan লিওনচেনক ধন্যবাদ জনাইছো। ভূটানৰে আমাৰ বন্ধুত্বৰ স্বকীয়তা আৰু বিশ্বাসক সকলো ভাৰতীয়ই আস্থাত লৈছে।" অষ্ট্ৰেলিয়াৰ প্ৰধানমন্ত্ৰী স্কট মৰিছনৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "মোৰ বন্ধু @ScottMorrisonMP, আপোনাৰ শুভেচ্ছাৰ বাবে ধন্যবাদ জনাইছো। সহভাজিত প্ৰমূল্যবোধ আৰু মানুহৰপৰা মানুহলৈ বলিষ্ঠ সংযোগ আধাৰিত অষ্ট্ৰেলিয়াৰ সৈতে বৰ্ধিত প্ৰাণোচ্ছল বন্ধুত্বক ভাৰতেও পোষণ কৰিছে।" প্ৰধানমন্ত্ৰী মাহিন্দা ৰাজাপক্ষৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "মই প্ৰধানমন্ত্ৰী মাহিন্দা ৰাজাপক্ষক তেওঁৰ উষ্ম শুভেচ্ছাৰ বাবে ধন্যবাদ জনালো। ভাৰত আৰু শ্ৰী লংকাই সহস্রাব্দ পুৰণি সাংস্কৃতিক, আধ্যাত্মিক আৰু সভ্যতাগত সংযোগ সহভাজিত কৰিছে, যিয়ে আমাৰ বিশেষ বন্ধুত্বৰ ভেটিক সমৃদ্ধ কৰিছে। @PresRajapaksa" প্ৰধানমন্ত্ৰী শ্ৰী চেৰ বাহাদুৰ দেউবাৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "মই প্ৰধানমন্ত্ৰী শ্ৰী চেৰ বাহাদুৰ দেউবাক তেওঁৰ শুভেচ্ছা আৰু শুভকামনাৰ বাবে ধন্যবাদ জনালো! ভাৰত আৰু নেপালৰ জনতা আমাৰ সহভাজিত সাংস্কৃতিক, ভাষিক, ধৰ্মীয় আৰু পৰিয়ালৰ সংযোগৰদ্বাৰা ঐক্যবদ্ধ। @SherBDeuba" মালদ্বীপৰ ৰাষ্ট্ৰপতি ইব্ৰাহিম মহম্মদ চলিহৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "মই ৰাষ্ট্ৰপতি @ibusolih ক তেওঁৰ শুভেচ্ছাৰ বাবে ধন্যবাদ জনালো। মালদ্বীপ হৈছে আমাৰ গুৰুত্বপূৰ্ণ সাগৰীয় চুবুৰীয়া আৰু এটি নিৰাপদ, সুৰক্ষিত, সৰ্বব্যাপী আৰু সমৃদ্ধিশালী ইণ্ডো-পেছিফিক অঞ্চলৰ সহভাজিত দৃষ্টিৰ অগ্ৰগতিসাধনত আমাৰ অংশীদাৰ।" শ্ৰী লংকাৰ ৰাষ্ট্ৰপতি গোটাবায়া ৰাজাপক্ষৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "মই ৰাষ্ট্ৰপতি @GotabayaR ক তেওঁৰ শুভেচ্ছাৰ বাবে ধন্যবাদ জনালো আৰু ভাৰত-শ্ৰী লংকাৰ সকলো ক্ষেত্ৰতে পৰৱৰ্তী সহযোগিতা সুদৃঢ়কৰণৰ অৰ্থে তেওঁৰ সৈতে কাম কৰি যাবলৈ অপেক্ষা কৰিছো।" মৰিচাছৰ প্ৰধানমন্ত্ৰী প্রবিন্দ যুগনাথৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "প্ৰধানমন্ত্ৰী প্রবিন্দ যুগনাথক ধন্যবাদ জনাইছো! ভাৰত আৰু মৰিচাছৰ লোকৰ মাজৰ কেইবাশতিকা পুৰণি সংযোগৰ পৰিপ্ৰেক্ষিতত, আমাৰ উভয় ৰাষ্ট্ৰই একে মূল প্ৰমূল্যবোধ আৰু পৰম্পৰাক সহভাজিত কৰে। ই আমাৰ অতিশয় বিশেষ বন্ধুত্বৰ ভেটিক সমৃদ্ধ কৰিছে। @JugnauthKumar" ইজৰাইলৰ প্ৰধানমন্ত্ৰী নাফতালি বেনেটৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে কয়; "মহামহিম প্ৰধানমন্ত্ৰী @naftalibennett, আপোনাৰ উষ্ম শুভকামনাৰ বাবে ধন্যবাদ জনাইছো। আমাৰ চৰকাৰ আৰু জনসাধাৰণৰ মাজৰ সম্পৰ্কৰ সুদৃঢ়কৰণৰ অৰ্থে আৰু ভাৰত-ইজৰাইলৰ কৌশলী অংশীদাৰিত্বৰ ভেটি দৃঢ় কৰিবলৈ একেলগে কাম কৰি যোৱাৰ ক্ষেত্ৰত আশাৰে বাট চালো।"
শ্ৰী বালাচাহেব ঠাকৰেৰ জন্ম জয়ন্তীত শ্ৰদ্ধাঞ্জলি জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী বালাচাহেব ঠাকৰেৰ জন্ম জয়ন্তীত শ্ৰদ্ধাঞ্জলি জ্ঞাপন কৰিছে। প্ৰধানমন্ত্ৰীয়ে এক টুইটযোগে কয়; "মই শ্ৰী বালাচাহেব ঠাকৰেৰ জন্ম জয়ন্তীত শ্ৰদ্ধাঞ্জলি জ্ঞাপন কৰিছো। তেওঁক সদায় এজন উৎকৃষ্ট নেতা হিচাপে স্মৰণ কৰা হ'ব যি সদায় মানুহৰ কাষত থিয় দিছিল।"
সশস্ত্ৰ বাহিনীৰ পতাকা দিৱসত সশস্ত্ৰ বাহিনীক অভিবাদন প্ৰধানমন্ত্ৰী

সশস্ত্ৰ বাহিনীৰ পতাকা দিৱস উপলক্ষে সশস্ত্ৰ বাহিনীৰ বীৰত্ব আৰু বলিদানক অভিবাদন জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক টুইটযোগে প্ৰধানমন্ত্ৰীয়ে কয়; "আজি সশস্ত্ৰ বাহিনীৰ পতাকা দিৱসত আমি আমাৰ সশস্ত্ৰ বাহিনীৰ বীৰত্ব আৰু ত্যাগক অভিবাদন জনাইছোঁ। বহু দশক ধৰি, তেওঁলোকে আমাৰ দেশক সুৰক্ষা দিয়া আৰু এক শক্তিশালী ভাৰতত অৱদান আগবঢ়োৱাৰ ক্ষেত্ৰত অগ্ৰণী ভূমিকা পালন কৰি আহিছে। মই আপোনালোক সকলোকে সশস্ত্ৰ বাহিনীৰ পতাকা দিৱস পুঁজিত অৱদান আগবঢ়াবলৈ অনুৰোধ জনাইছোঁ।"
মণিপুৰৰ মুখ্যমন্ত্ৰী হিচাপে শপত গ্ৰহণ কৰা শ্ৰী এন. বীৰেন সিঙক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে মণিপুৰৰ মুখ্যমন্ত্ৰী হিচাপে শপত গ্ৰহণ কৰা শ্ৰী এন. বীৰেন সিঙক অভিনন্দন জ্ঞাপন কৰে। এটি টুইটত, প্ৰধানমন্ত্ৰীগৰাকীয়ে কয়; "মণিপুৰৰ মুখ্যমন্ত্ৰী হিচাপে শপত গ্ৰহণ কৰা শ্ৰী @NBirenSingh জীক অভিনন্দন জনালো। মই নিশ্চিত যে তেওঁৰ টীম আৰু তেওঁ মণিপুৰক প্ৰগতিৰ নতুন শিখৰলৈ লৈ যাব আৰু যোৱা পাঁচ বছৰত কৰা ভাল কামৰ ধাৰা অব্যাহত ৰাখিব।"
পৰ্যটনক্ষেত্ৰত ভাৰত – ক্ৰোৱেছিয়াৰ মাজত সম্পন্ন বুজাবুজি চুক্তিলৈ কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত আজি অনুষ্ঠিত দেশৰ কেন্দ্ৰীয় কেবিনেটৰ এক গুৰুত্বপূৰ্ণ বৈঠকত পৰ্যটন ক্ষেত্ৰত ভাৰত আৰু ক্ৰোৱেছিয়াৰ মাজত সম্পন্ন হোৱা এক বুজাবুজি চুক্তিলৈ যাৱতীয় অনুমোদন প্ৰদান কৰা হৈছে। পৰ্যটন ক্ষেত্ৰত সম্পন্ন হোৱা এই বুজাবুজি চুক্তিখনে দুয়োটা পক্ষকে পৰ্যটন ক্ষেত্ৰত সহযোগিতা পৰিবৰ্ধনৰ ক্ষেত্ৰত ব্যাপকভাৱে লাভৱান্বিত কৰিব। উল্লেখ্য যে এই বুজাবুজি চুক্তিখন ক্ৰোৱেছিয়াৰ ৰাষ্ট্ৰপতিৰ ভাৰত ভ্ৰমণকালতে বিগত ২৬ মাৰ্চ, ২০১৯ তাৰিখে স্বাক্ষৰিত হৈছিল।
জন্মদিন উপলক্ষে শ্বহীদ ভগত সিঙক প্ৰণাম প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শ্বহীদ ভগত সিঙৰ জন্মদিন উপলক্ষে তেওঁলৈ প্ৰণাম জনাইছে। এক বাৰ্তাত প্ৰধানমন্ত্ৰীয়ে কয়, “জন্মদিন উপলক্ষে মই বীৰ শ্বহীদ ভগত সিঙক প্ৰণাম জনাইছোঁ। তেওঁৰ মহানতা আৰু উল্লেখযোগ্য সাহসে দেশৰ প্ৰতি প্ৰজন্মক প্ৰেৰিত কৰে।”
ঝাৰখণ্ডৰ প্ৰতিষ্ঠা দিৱস উপলক্ষে ৰাজ্যবাসীলৈ প্ৰধানমন্ত্ৰীৰ শুভেচ্ছা

ঝাৰখণ্ডৰ প্ৰতিষ্ঠা দিৱস উপলক্ষে ৰাজ্যবাসীক প্ৰধানমন্ত্ৰী শ্ৰী নৰেন্দ্ৰ মোদীয়ে শুভেচ্ছা জ্ঞাপন কৰে। “ঝাৰখণ্ডৰ প্ৰতিষ্ঠা দিৱস উপলক্ষে ৰাজ্যবাসীক আন্তৰিক শুভেচ্ছা জ্ঞাপন কৰিছো। ঝাৰখণ্ডৰ প্ৰতিষ্ঠা দিৱস উপলক্ষে ৰাজ্যবাসীলৈ আন্তৰিক শুভেচ্ছা জ্ঞাপন কৰিছো। ভগৱান বিৰছা মুণ্ডাৰ আশীৰ্ব্বাদ শিৰত লৈ এই ৰাজ্যই অনাগত দিনত উন্নতি আৰু প্ৰগতিৰ নতুন শিখৰত আৰোহণ কৰক”, প্ৰধানমন্ত্ৰীগৰাকীয়ে কয়।